Mursi til USA i september
Det offisielle nyhetsbyrået MENA melder at Mursi vil delta på møtet i FNs hovedforsamling i New York 23. september og deretter reise videre til Washington. I Washington skal han ha samtaler med «høytstående tjenestemenn», men et møte med president Barack Obama er ikke bekreftet ennå, sier talsmann Yassir Ali. Mursi, som har bakgrunn fra islamistbevegelsen Det muslimske brorskap, er både Egypts første sivile president og den første som er valgt av folket. Egypt var blant USAs næreste allierte under den forrige presidenten, Hosni Mubarak, og landet mottar fortsatt 1,3 milliarder årlig i hovedsakelig militær støtte.
Egypts president Mohamed Mursi reiser på sitt første USA-besøk i september, melder egyptiske medier.